Lje (cirila alfabeto)

Lje (Љ љ; kursive: Љ љ) estas litero de la cirilaj alfabetoj por la slavaj lingvoj serba (la 14-a litero en la alfabeto) kaj makedona (la 15-a litero en la alfabeto). Krome, la litero ĉeestas en la moderna alfabeto de la Itelmena lingvo (la 18-a litero en la alfabeto). En ĉiuj tri la litero signifas la palatalan lateralan alproksimanton . En la latinaj alfabetoj por la samaj slavaj lingvoj al la litero љ respektivas la digrafo lj, same kiel en la latina itelmena alfabeto.

Љ aperis el ligaturo de la literoj л kaj ь. La literon љ kreis Vuk Karadžić en 1814. En sia verko, en kiu li strebis normigi la alfabeton laŭ la popola serba parolo, li proponis tri novajn literojn: љ, њ kaj la trian, digrafon el la literoj д kaj ь. La du unuaj nun ĉeestas en la serba alfabeto, la tria ne. La aprobita en 1945 oficiala makedona alfabeto enhavas la literon љ. La cirila itelmena alfabeto, kreita nur en 1984, enhavas la literon љ.

 Kodoj 

 Referencoj 
Maretić, Tomislav. Gramatika i stilistika hrvatskoga ili srpskoga književnog jezika. 1899.
Karadžić, Vuk. Писменица сербскога їезика по говору простога народа. Vieno 1814, p. 9.

Kategorio:Cirilaj ligaturoj